**Maratón písania listov**

**2016**

Pod vedením Mgr. A. Šimkovej sa v tomto roku zapojili žiaci B. Džudžová, O. Gaži a M. Šamková, ktorí predniesli spolužiakom konkrétne príbehy ľudí. Napísaným listom tak mohli prejaviť svoju podporu a záujem pomôcť týmto ľuďom a tak zmeniť ich životnú situáciu.

Niekoľko dní pred spomínanou akciou pripravili pedagógovia predvianočný minibazár  „vecičiek“,  za symbolické sumy (1 až 3 eurá). Vyzbierané peniaze vo výške 28,43 eur sa použili na kúpu poštových známok na napísané listy. Srdečné poďakovanie patrí aj Mgr. M. Romanovej a  triede I.A, ktorej žiaci prispeli na poštové známky sumou 38,60 eur.

   Za koho sme písali: Eren Keskin z Turecka, Annie Alfred z Malawi, Bayram Mammadov a Giyas Ibrahimov z Azerbajdžanu a Edward Snowden z USA. Najviac písali žiaci list na podporu riešenia prípadu malej Annie Alfred. Do Malawi tak odišlo 33 napísaných listov. Dvojici nespravodlivo odsúdených Bayramovi a Gyiasovi z Azerbajdžanu 18 listov pre ich vládu. Do Turecka pre pani Eren odišlo 16 listov a na podporu Edwarda do USA 13 listov.

Všetkým „neľahostajným“ pisateľom, zaangažovaným pedagógom a žiakom srdečne ĎAKUJEME, pretože v tomto prípade platí: „NAPÍŠ LIST A ZMEŇ NIEKOMU ŽIVOT!“

O úspechoch predchádzajúcich ročníkov Maratónu listov nájdete bližšie informácie na stránke [www.amnesty.sk](http://www.amnesty.sk).

Mgr. Andrea Šimková